شەفەق نیوز/ وەرجە کەمیگ، وە چەودێری نێچیرڤان
بارزانی سەرۆک هەرێم کوردستان، کۆبونەوەیگ دەسکردە پی ک سێ حزبە سەرەکیە بەشدارەگان
لە دروسکردن حکومەت هەرێم کوردستان گردەو کەێد، پارت دیموکرات کوردستان، یەکێتی نیشتمانی
کوردستان، بزووتنەوەی گۆڕان، ئەرا باس کردن دەربارەی دویاترین نووەوبویەگان لە
ئاست کوردستان وەتایبەت و عراق وە گشتی.
سێ حزبە سەرکیەگان لە هەرێم، وەی دویاییە رێککەفتن
ئمڕوو کۆبونەوەیگ لە هەولێر بکەن، ئەرا باسکردن لە ناکۆکیەگان و باوەتە گیرهاتگەگان
لەناوبەین هەولێر و بەغداد و یەکەمیان باوەت مووچەگان، و بەش هەرێم لە بوودجەی فیدڕاڵی
هاتگ.
کۆبونەوەگە لە وەخت ناڕەزایەتیە بەرزەوبویەگان
لە پارێزگای سلێمانی هات لە هەفتەی گوزەیشتەو، لەبان دیرکەفتن خەرج مووچەی فەرمانبەرەیل
و قەیرانە داراییەگە لە هەرێم.
